kalixlouiis/myanmar-wikipedia-corpus huggingface dataset:
သို့သော် နောက်တစ်နှစ်အကြာတွင် ခြေထောက်ဒဏ်ရာရရှိခဲ့ပြီး ဓနသဟာယ အားကစားပြိုင်ပွဲမှ ထွက်ခဲ့ရသည်။
သို့သော် ထိုခြေထောက်ဒဏ်ရာက သူ့ကို ရပ်တန့်အောင် မစွမ်းနိုင်ခဲ့ပါ။
၁၉၉၉-ခုနှစ်တွင် ပြေးလမ်းကြောင်းပေါ် တဖန်ပြန်လာခဲ့သည်။
သူမ၏ မီတာ၄၀၀ ကမ္ဘာ့ချန်ပီယံဆုကို အောင်အောင်မြင်မြင် ကာကွယ်နိုင်ခဲ့ပြန်သည်။
၂၀၀၀-ပြည့်နှစ်၊ ဆစ်ဒနီအိုလံပစ်တွင်တော့ ဖရီးမင်းသည် အိုလံပစ်မီးရှူးတိုင်ကို ထွန်းညှိခွင့်ရခဲ့ပြီး ဂုဏ်ပြုခံခဲ့ရသည်။
နောက် ရက်သတ္တတစ်ပတ်အကြာတွင် အိုလံပစ်ရွှေတံဆိပ် ရယူလိုသော သူ၏ အိပ်မက်ကို အမှန်တကယ် ဖြစ်လာခဲ့သည်။
မိမိနိုင်ငံသားများ ရှေ့မှောက်၌ မီတာ ၄၀၀ ပြိုင်ပွဲတွင် အနိုင်ရ ဗိုလ်စွဲခဲ့ပါတော့သည်။
ဖရီးမင်းသည် ဤတစ်ကြိမ်တွင်လည်း ဩစတြေးလျနှင့် အဲဘာရီးဂျင်နီအလံနှစ်ခုစလုံးကို ကိုင်ဆောင်လျက် အောင်ပွဲခံခဲ့သည်။
ကေသီဖရီးမင်းသည် ၂၀၀၇-ခုနှစ်တွင် ဩစတြေးလျရှိ ဌာနေတိုင်းရင်းသား ကလေးသူငယ်များကို ကူညီထောက်ပံ့နိုင်ရန်အတွက် ကက်သရင်းဖရီးမင်း ဖောင်ဒေးရှင်းကို တည်ထောင်ခဲ့သည်။
သမိုင်းဝင်ထင်ရှား ပုဂ္ဂိုလ်ကျော်များ၊ ပထမအကြိမ်၊ စက်တင်ဘာ၊ ၂၀၁၉၊ စာ-၇၅ ကိုးကား ကဏ္ဍ:ဩစတြေးလျ အားကစားသမားများ။
ကိုရင်မောင်နတ်သည် မရ​ွှေဥ၏ ခင်ပွန်းဖြစ်သည်။
ကိုရင်မောင်သည် အထက်မဲဇာမှ တောင်ပြုန်းရွာသို့ ပြန်ရောက်သော် တောင်ပြုန်းမင်းကလေးက မရ​ွှေဥကို ကျားနှင့်တိုက်သတ်ကြောင်း ကြားသိရ၏။
ထိုအခါ မရ​ွှေဥကို ကျားချီသွားစဉ် မရ​ွှေဥ၏ ခါးစည်းတဘက် ကျကျန်ရစ်သော နေရာနှင့် သားတစ်များ ကျကျန်ရစ်သ​ော နေရာနှစ်ခုကြားတွင် ကိုရင်မောင်သည် ရင်ကွဲနာကျ၍ သေဆုံးပြီး နတ်ဖြစ်သည်။
အောင်ခင်စိုး ရေး နတ်နှင့်လူ ဆက်ဆံရေးနည်းများ၊ ၂၀၀၁-ခုနှစ်၊ ပထမအကြိမ်၊ စာ-၇၆ ကိုးကား Category:နတ် Category:မြန်မာ့ ဓလေ့ထုံးစံ Category:အပြင် ၃၇ မင်း။
thumb|တောင်ပြုံးမင်းနှစ်ပါးနှင့် မယ်တော် မယ်ဝဏ္ဏ ပုပ္ပားမယ်တော်သည် ပုဂံပြည့်ရှင် အနော်ရထာမင်းကြီး၏ လူစွမ်းကောင်းဗျတ္တ၏ ဇနီး၊ ပန်းစားဘီလူးမ မယ်ဝဏ္ဏ ဖြစ်သည်။
ဗျတ္တ ရာဇဝတ်သင့်၍ အသတ်ခံရပြီးနောက် သူမ၏ သားများဖြစ်ကြသောရွှေဖျဉ်းကြီး၊ ရွှေဖျဉ်းလေးတို့ကို အနော်ရထာမင်းကြီး အမိန့်တော်ဖြင့် ခေါ်ဆောင်သွားရာတွင် ရင်ကွဲနာကျကာ သေဆုံးပြီး နတ်ဖြစ်သည်။
တောင်ပြုန်း၌ ထင်ရှားသော နတ်ဖြစ်သည်။
အောင်ခင်စိုး ရေး နတ်နှင့်လူ ဆက်ဆံရေးနည်းများ၊ ၂၀၀၁-ခုနှစ်၊ ပထမအကြိမ်၊ စာ-၇၄ ကိုးကား Category:နတ် Category:မြန်မာ့ ဓလေ့ထုံးစံ Category:အပြင် ၃၇ မင်း။
ပုဂံနယ်တွင် ချောင်းကိုးဆယ့်ကိုးခုမှ စုပေါင်းကာစီးဆင်းသည့် ရေစီးသန်သည့် ဆင်တဲဝ (ခေါ်) ယမားချောင်း တည်ရှိ၏။
ထိုယမားချောင်းသည် မိုးညို့လာပါက ပုပ္ပါးတောင်ခြေ၌ မြင်းနှင့်ပင် မည်သူမျှ မဖြတ်ကူးဝံ့လောက်အောင် ရေစီးသန်လှသည်။
ယမားချောင်းသည် တောင်ကျချောင်းဖြစ်ပြီး တချို့နေရာများတွင် တောင်ယမားချောင်း နှင့် မြောက်ယမားချောင်းဟုလည်း ခေါ်ကြသည်။
ဦးထွေးဟန် ရေး မြန်မာ့မိရိုးဖလာဓလေ့ နတ်သမိုင်း၊ ၁၉၉၁ ခုနှစ်၊ ဇူလိုင်လ၊ ၁၇ ရက်၊ စာ-၁၃၄ ကိုးကား Category:ပုဂံ။
ရေငံပိုင် ဦးရှင်ကြီးနတ်ကဲ့သို့ပင် ရေငံဒေသပင်လယ်ပိုင်း၌ ထင်ရှားသော နတ်တစ်ပါးဖြစ်သည်။
လူ့ဘဝက မုဆိုးတံငါအလုပ်ဖြင့် အသက်မွေးသူ ဖြစ်သည်။
ရပ်ရွာ၌ နတ်ကနားပွဲများ ပေးသောအခါ ယင်းအတွက် တစ်ပွဲသတ်သတ် တင်မြှောက်ကြရသဖြင့် လူ့ဘဝကပင် သူ့ကို တစ်ပွဲစားကြီးဟူ၍ ကျော်ကြားခဲ့သူပင် ဖြစ်သည်။
တစ်နေ့သောအခါ နောက်ပါလူများနှင့် အမဲပစ်ရန် တောသို့သွားကြစဉ် နောက်ပါလူများ ရှေ့မှာပင် ပျောက်သွားပြီး နတ်ဖြစ်သွားသည်ဟု ဒေသခံများ၏ အစဉ်အဆက် ပြေကြသည်ကို မှတ်သားရဘူးသည်။
မြစ်ဝကျွန်းပေါ်ဒေသ၊ ပင်လယ်ပိုင်း၌ ရေလမ်းခရီးသွားကြသူများနှင့် ရေလုပ်ငန်းဖြင့် အသက်မွေးကြသူများသည် အဘိုးအား အထူးအားကိုးအားထားပြုကာ တင်မြှောက်ပသလေ့ရှိကြသည်။
ရေငံပိုင် ဦးရှင်ကြီးကို ဆွမ်းတင်မြှောက်ကြသော အခါတွင်လည်း အဘိုးအတွက် အောင်ပွဲတစ်ပွဲ သတ်သတ်တင်မြှောက်ပသ ရသည်။
ယင်းသို့ အဘိုးကို တင်မြှောက်သောအခါ အဘိုး...အဘိုး...အဘိုး...ဟု ကျယ်လောင်စွာ သုံးကြိမ်အော်ခေါ်ပြီး တင်မြှောက်ကြကြောင်း သိရသည်။
ထိုသို့ အော်ခေါ်ပြီး တင်မြှောက်ရခြင်းမှာလည်း အဘိုးသည် အသက်ကြီး၍ နားလေးသောကြောင့် ဖြစ်သည်ဟု သိရသည်။
အောင်ခင်စိုး ရေး နတ်နှင့်လူ ဆက်ဆံရေးနည်းများ၊ ၂၀၀၁-ခုနှစ်၊ ပထမအကြိမ်၊ စာ-၉၉ ကိုးကား Category:နတ် Category:မြန်မာ့ ဓလေ့ထုံးစံ Category:အပြင် ၃၇ မင်း။
ပုဂံခေတ် မင်းယဉ်နရသိင်္ခ (၅၃၃-၅၃၆) လက်ထက်တွင် မြင်စိုင်းဝက်ဝံအရပ်မှ ပြော့လူမျိုးများသည် တောတွင်းသို့ ထင်းခုတ်သွားရာမှ ဝါးလုံးကြီးတစ်ခုအတွင်းမှ ရုပ်ဆင်းအင်္ဂါလက္ခဏာနှင့် ပြည့်စုံသော သန္ဓေသူ မိန်းကလေးတစ်ယောက်ကို တွေ့ရ၏။
ပြော့လူမျိုးများသည် ယင်းမိန်းကလေးကို ပုဂံမင်း မင်းယဉ်နရသိင်္ခ အား ဆက်သကြရာ မင်းကြီးက နားပျက်ကျယ်သည်ဟု ဆိုကာ သူ၏ညီတော် အိမ်ရှေ့မင်းနရပတိစည်သူအား ပေးစေသည်။
မယ်တော်မိဖုရားကြီးကလည်း ယင်းမိန်းကလေးကို ဝေဠုဝတီဟု အမည်ပေးကာ ကြည့်ကောင်းအောင် ပြုပြင်ပြင်ဆင်ပေးခဲ့၏။
တစ်နေ့တွင် မယ်တော်မိဖုရားကြီး ချွေးမတော် ဝေဠုဝတီကို ခေါ်၍ နန်းတော်တွင်းသို့ ဝင်သွားသောအခါ မင်းယဉ်နရသိင်္ခသည် ယခင်ခေါ်လာစဉ်ကနှင့် မတူ တစ်မူထူးခြားလှပနေသော ခယ်မတော် ဝေဠုဝတီအပေါ် တပ်မက်စိတ်ဖြစ်ပေါ်လာလေသည်။
ထို့ကြောင့် ညီတော် နရပတေ့စည်သူအား ငဆောင်ချမ်းအရပ်၌ သူပုန်များ ထကြွသောင်းကျန်းနေ၍၊ ညီတော်ထွက်ပြီး နှိမ်နင်းရမည်။
ဟု ဥပါယ်တံမျဉ်ဖြင့် စစ်ချီစေလေသည်။
သို့သော် ညီတော် နရပတိစည်သူက နောင်တော်၏ မရိုးသားမှုကို သံသယရှိတော်မူသဖြင့် ကျွန်ယုံ မြင်းခံငပြည့်အား သူ၏ မြင်းသူတော်ကို အပ်ခဲ့ပြီး ငါ၏ အိမ်တော်မှာ အမှုအခင်းကိစ္စထူး တစ်စုံတစ်ရာ ရှိလာပါက အလျင်အမြန် လိုက်ခဲ့ရမည်ဟု အမှာစကားထားပြီး စစ်ထွက်ခဲ့လေသည်။
သစ်ဆိမ့်သို့ရောက်သောအခါ ငဆောင်ချမ်းတွင် သူပုန်ထကြွခြင်း မရှိသဖြင့် နောင်တော် မင်းယဉ်နရသင်္ခ၏ မကောင်းကြံမှန်း သိရှိရကာ စစ်သည်ရဲမက်များအား သစ္စာပေးပြီး သွေးစည်းခဲ့သည်။
အောင်ခင်စိုး ရေး နတ်နှင့်လူ ဆက်ဆံရေးနည်းများ၊ ၂၀၀၁-ခုနှစ်၊ ပထမအကြိမ်၊ စာ-၇၆ ဝေဠုဝတီကို နောင်တော်ဖြစ်သူ မင်းယဉ်မှ အခါမကူးဘဲ သိမ်း ပိုက်လိုက်ကြောင်းသိသိချင်း မြင်းခံငပြည့်လည်း သခင်ထားရစ်ခဲ့သော မြင်းသူတော် (မြင်းဖြူ) အား စီးပြီး နရပတိစည်သူအားသတင်းပေးရန် လိုက်ခဲ့သည်။
သို့သော် ညအချိန် အမြင်အာရုံဝေဝါးသော ငပြည့်သည် သစ်ဆိမ့်သို့မရောက်မီ တောင်ထိပ်မှကြည့်ရာ သဲချောင်းပေါ်နေသည်ကို တောင်ကျရေ ဆင်းသည်အထင်နှင့် တောင်ထိပ်တွင်ပင်တစ်ညတာ စခန်းချခဲ့သည်။
ဤတွင် မြင်းသူတော်က သခင်ဖြစ်သူ နရသီဟပတေ့ ၏ အနံ့ကိုရ၍ "ဟီ" လေရာ နရသီဟပတေ့ကြားပြီး ကျွန်ယုံတော် ငပြည့်အား မျှော်လင့်ခဲ့လေသည်။
သို့သော် ငပြည့်မှာ နောက်တစ်နေ့ နေအတန်မြင့်သောအခါတွင်မှ သခင် နရပတိစည်သူထံ အခစားဝင်ပြီး ဖြစ်ကြောင်းကုန်စင် လျှောက်တင် သော်လည်း သတင်းပေးနောက်ကျသည့်အတွက် အမျက်ထွက်ပြီး ငပြည့်အား ကွပ်မျက်စေသည်။
သို့သော် အချို့ရာဇဝင် များက တာဝန်ပျက်ကွက်သည့်အတွက် မြင်းခံ ငပြည့်ကိုယ်တိုင် မြင်းစီး၍ ချောက်ထဲသို့ ခုန်ချသဖြင့် မြင်းဖြူရှင် နတ် ဖြစ်သွားသည်ဟု ယုံကြည်ကြလေသည်။
ကိုးကား ၂. တင်နိုင်တိုး ပုဂံမင်းဆက်ရာဇဝင်သစ် ၃. တက္ကသိုလ် စိန်တင် ပုဂံရှာပုံတော် ၂ Category:နတ် Category:မြန်မာ့ ဓလေ့ထုံးစံ Category:အပြင် ၃၇ မင်း။
အိုရင်းရွာ အမည်ရှိ ကျေးရွာများမှာ အိုရင်းရွာ၊ ညောင်ဦးမြို့နယ် အိုရင်းရွာ၊ မြိုင်မြို့နယ် အိုရင်းရွာ၊ နွားထိုးကြီးမြို့နယ်။
ကော့တ်လင်း () သည် ခွပလက်ဖောင်းသုံး တည်ငြိမ်သော စနစ်အမျိုးအစား၊ အထွေထွေသုံး ပရိုဂရမ္မင်း ဘာသာစကားဖြစ်ပြီး တိုက်မှန်းစနစ် (type inference) ပါလေသည်။
ကိုတင်လင်းကို ဂျာဗားနှင့် အပြန်အလဲသုံးနိုင်အောင် စီမံထားသည်။
ဂျာဗားယောင်ပြစက် (Java Virtual Machine) တွင် အလုပ်လုပ်ပြီး တိုက်မှန်းစနစ်ကြောင့် ဖွဲ့စည်းပုံ (syntax) ပိုကောင်းသည်။
ဂျာဗားနှင့် တွဲအလုပ်လုပ်နိုင်ရုံမက ဂျာဗားစခွစ်အပြင် (LLVM မှတဆင့်) ဌာနေကုဒ်လည်း ထုတ်နိုင်သည်။
ကော့တ်လင်း ဖောင်ဒေးရှင်းကို ဂျက်ဘရိန်း (JetBrains) နှင့် ဂူးဂဲလ် တို့က မတည်ပေးထားသည်။
အန်ဒြိုက်အတွက် ဂျာဗားအား ခြေကန်လို၍ ကိုတင်လင်းကို ဂူးဂဲက ထောက်ပံ့ထားခြင်း ဖြစ်သည်။
အန်ဒြိုက်စတူဒီယို ၃.၀ ကို ၂၀၁၇ ခု၊ အောက်တိုဘာလတွင် စဖြန့်ရာ ဂျာဗားပေါင်းစက် (Java compiler) နှင့်အတူ အစားလဲရန် ကော့တ်လင်းကို ထည့်ပေးခဲ့သည်။
မာဂျူလာ စင်ကာပူရ (; ; ; ) သည် စင်ကာပူနိုင်ငံ အစိုးရ မှ တရားဝင် သတ်မှတ်ထားသော စင်ကာပူအမျိုးသားနိုင်ငံတော် သီချင်း ဖြစ်သည်။
၁၉၅၈ခုနှစ် တွင် စင်ကာပူ မြို့တော်ကော်စီ အတွက် Zubir Said မှရေးသား သီကုံးခဲ့ခြင်းဖြစ်သည်။
ဗြိတိသျှအင်ပါယာ မှကိုယ်ပိုင်အုပ်ချုပ်ခွင့်ရပြည်နယ် ဖြစ်လာချိန် ၁၉၅၉ခုနှစ်တွင် စင်ကာပူကျွန်းဆွယ် သီချင်း အဖြစ် လည်းကောင်း ၊ မလေးရှား ဖက်ဒရယ်ပြည်ထောင်စု မှ ခွဲထွက်ပြီး စင်ကာပူနိုင်ငံအဖြစ် ရပ်တည်ချိန် ၁၉၆၅ခုနှစ်တွင် စင်ကာပူ အမျိုးသားနိုင်ငံတော် သီချင်း အဖြစ် သတ်မှတ်ခဲ့ကြသည်။
ဥပဒေ အရဆိုလျှင် သီချင်းစာသား ယအား မလေးဘာသာဖြင့် သီဆိုရမည် ဖြစ်သော်လည်း အခြားသောဘာသာစကားများဖြစ်သော အင်္ဂလိပ် ၊ မန်ဒရင်းတရုတ် ၊ တမီးလ် ဘာသာစကား တို့ဖြင့်လည်း ခွင့်ပြုထားသည်။
, Art. 153A: "Malay, Mandarin, Tamil and English shall be the 4 official languages in Singapore." အဆိုပါ နိုင်ငံတော်သီချင်းကို ပုံမှန်အားဖြင့် ကျောင်းများ ၊ စစ်စခန်းများ၌လည်းကောင်း ၊ နိုင်ငံတော် အလံတင်အခမ်းအနား နှင့် အလံလျှောချခြင်းအခမ်းအနားများတွင်တွင်လည်းကောင်း ၊ စင်ကာပူ အမျိုးသားနေ့ စစ်ရေးပြအခမ်းအနား ကဲ့သို့ အမျိုးသားရေး နေ့ထူးနေ့မြတ်များ ၌ လည်း သီဆိုလေ့ ရှိသည်။
သီချင်းစာသား မလေးဘာသာစကားမန်ဒရင်းတရုတ် Chinese Pinyinတမီးလ် ဘာသာစကားတမီးလ် ဘာသာပြန်အင်္ဂလိပ် ဘာသာပြန်ပထမ အပုဒ်Mari kita rakyat Singapura Sama-sama menuju bahagia Cita-cita kita yang mulia Berjaya SingapuraLái ba, xīnjiāpō rénmín,Ràng wǒmen gòngtóng xiàng xìngfú màijìn; Wǒmen chónggāo de lǐxiǎng,Yào shǐ xīnjiāpō chénggōng.சிங்கப்பூர் மக்கள் நாம் செல்வோம் மகிழ்வை நோக்கியே சிங்கப்பூரின் வெற்றிதான் சிறந்த நம் நாட்டமேCiṅkappūr makkaḷ nāmCelvom makiḻvai nōkkiyē Ciṅkappūriṉ veṟṟitāṉCiṟanta nam nāṭṭamēCome, we (fellow) Singaporeans (Let us progress) towards happiness together (May) our noble aspiration (make) Singapore successfulChorus (×2)Marilah kita bersatu Dengan semangat yang baru Semua kita berseru Majulah Singapura Majulah SingapuraLái ba, ràng wǒmen yǐ xīn de jīngshén,Tuánjié zài yīqǐ; Wǒmen qí shēng huānhū:Qiánjìn ba, xīnjiāpō! Qiánjìn ba, xīnjiāpō! | ஒன்றிணைவோம் அனைவரும் ஓங்கிடும் புத்துணர்வுடன் முழங்குவோம் ஒன்றித்தே முன்னேறட்டும் சிங்கப்பூர் முன்னேறட்டும் சிங்கப்பூர் |Oṉṟiṇaivōm aṉaivarum Ōṅkiṭum puttuṇarvuṭaṉMuḻaṅkuvōm oṉdṟittē Muṉṉēṟaṭṭum ciṅkappūrMuṉṉēṟaṭṭum ciṅkappūrCome, let us unite With a new spirit (Together) we all proclaim Onward Singapore Onward Singapore မူရင်း စင်ကာပူ မြို့တော် ကော်စီ သီချင်း စာသား Mari kita ra'yat Singapura, Bangun dengan bersatu sama-sama. Rukon damai dan bantu membantu, Supaya kita sama-sama maju. Kita hidup aman dan sentosa Kerja sama menuju bahagia Chita-chita kita yang mulia: Berjaya Singapura! Mari-lah kita bersatu Dengan semangat yang bahru Samua kita berseru: Majulah Singapura! Majulah Singapura! Mari-lah kita bersatu Dengan semangat yang bahru Samua kita berseru: Majulah Singapura! Majulah Singapura! အင်္ဂလိပ် ဘာသာပြန်: Come fellow Singaporeans, (Let's) renew life as one nation. With peace and effort, we move forward together. We live in peace and cooperation to achieve happiness (May) our noble aspiration (make) Singapore successful! Come, let us unite With a new spirit (Together) we all proclaim: Onward Singapore! Onward Singapore! Come, let us unite With a new spirit (Together) we all proclaim: Onward Singapore! Onward Singapore! ကိုးကား ပြင်ပလင့်များ Download in The National Heritage Board of Singapore, Recorded on 19 January 2001 Earlier Version of Majulah Singapura, Recorded on 1959 Digitised National Anthem from the original CD, Released on 2000-01-01 National anthem page, Access to Archives Online (a2o), National Archives of Singapore Singapore National Anthem information page at Singapore Infopedia ကဏ္ဍ:စင်ကာပူနိုင်ငံ ကဏ္ဍ:နိုင်ငံတော်သီချင်းများ ကဏ္ဍ:စင်ကာပူနိုင်ငံ၏ အမျိုးသားသင်္ကေတများ။
တုံးကွမ် သည် တရုတ်နိုင်ငံ ကွမ်တုံ (广东) ပြည်နယ်ရှိ မြို့ကြီးဖြစ်သည်။
ပုလဲမြစ်ဝကျွန်းပေါ်တွင် ရှိပြီး အရေးပါသော စက်မှုမြို့တော် ဖြစ်သည်။
နယ်နိမိတ်အဖြစ် မြောက်ဘက်တွင် ပြည်နယ်၏မြို့တော် ကွမ်ကျိုး (广州)၊ အရှေ့မြောက်ဘက်တွင် ဟွေ့ကျိုး (惠州)၊ တောင်ဘက်တွင် ရှင်းကျန်း (深圳) နှင့် အနောက်ဘက်တွင် ပုလဲမြစ်တို့ ဝိုင်းနေသည်။
မဟာမြို့ကြီးဖြစ်ပြီး ၂၀၁၀ ကောက်ယူသည့် စစ်တမ်းအရ စည်ပင်နယ်နိမိတ် ၉ ခု (မကာအို အပါအဝင်) တွင် နေထိုင်သူပေါင်း ၄၄.၇၈ သန်း ရှိသည်။
မြို့တော်၏ အကျယ်အဝန်းမှာ ပတ်လည်ကီလိုမီတာပေါင်း ၁၇၅၇၃ ရှိသည်။
တုံးကွမ်မြို့၏ အုပ်ချုပ်မှုကို နိုင်ငံခြားတိုက်ရိုက်ရင်းနှီးမြုပ်နှံမှုရအောင် ပြင်ဆင်ထားသည်။
ပြည်ပပို့ကုန် တန်ဖိုးမှာ ၆၅.၅၄ ဘီလီယံဖြင့် ရှင်းကျန်း၊ ရှန်ဟိုင်း၊ စူးကျိုး (苏州) တို့နောက်မှ ကပ်လိုက်သည်။
ကမ္ဘာ့အကြီးဆုံး ဈေးဝယ်စင်တာ တောင်တရုတ်သစ်ဈေးတိုက် (New South China Mall) ရှိရာမြို့လည်း ဖြစ်သည်။
ယခင်က ကန်တုံသားတို့ အခြေချသော နေရာဖြစ်၍ ကန်တုံစကားကို အသုံးများသော်လည်း ယခုမူ အခြားနယ်များမှ ကူးပြောင်းလာသူ များသဖြင့် မန်ဒရင်းစကားမှာ အဓိကသုံး ဖြစ်နေသည်။
လူမှုရေးကိစ္စများ မြို့တော်၌ စက်ရုံများစွာ ရှိသဖြင့် လူငယ်အလုပ်သမား ပေါများသည်။
၂၀၀၈-၀၉ ခုနှစ်များတွင် အလုပ်သမများ၏ လစာနည်းပါးသော ကိစ္စများကြောင့် မီဒီယာများ အာရုံကျရာမြို့ ဖြစ်ခဲ့သည်။
စက်ရုံများက အလုပ်သမများကို ပိုမိုခန့်ထားလိုသဖြင့် ကျား-မ အချိုး မညီမမျှ ရှိသည်။
တုံးကွမ်၌ အမျိုးသားတဦးလျှင် ရည်းစား ၂ ယောက် ၃ ယောက် ရှိသည်မှာ ပုံမှန်ကိစ္စပင် ဖြစ်သည်။
Serina Sandhu (3 Sep 2015) "Chinese City Where Men Have 3 Girlfriends". Independent.Kristie McCrum (2 Sep 2015) "Inside the 'City of Sex' Where Men Have Three Girlfriends Because There's So Many Women". Mirror. တုံးကွမ်အား လူသိများသော အချက်မှာ အမျိုးမျိုးသော အပျော်အိမ်များ၊ အနှိပ်ခန်းများ၊ ညကလပ်များ၊ ရေနွေးခန်းများနှင့် ကာရာအိုကေဆိုင်များကြောင့် ဖြစ်သည်။
ဧည့်ခံဟိုတယ် ၁၂၀ ကျော် ရှိပြီး အလတ်တန်းစားဟိုတယ် ၁၀၀ ကျော် ရှိသည်။
တည်းခိုရာ နေရာအားလုံးတွင် လိင်ပိုင်းဆိုင်ရာ ဝန်ဆောင်မှုများ ရနိုင်သည်။
လိင်လုပ်သမ ၂.၅ သန်းခန့် ရှိသည်ဟု ခန့်မှန်းကြသည်။
(19 Jul 2015) "Red Lights Dim in China's Sin City". The Straits Times. ၂၀၁၄ ခု၊ ဖေဖော်ဝါရီလ ၉ ရက်တွင် စီစီတီဗွီ၌ တုံးကွမ်ရှိ ပြည့်တန်ဆာလုပ်ငန်းအကြောင်း သတင်းပါလာသည်။
တရုတ်နှစ်သစ်ကူးအပြီး၌ ပြည်နယ်ရဲအပါအဝင် အခြားရဲများနှင့် အင်အား ၆၅၀၀ ကျော်သုံးကာ နာမည်ထွက်နေသောနေရာ ၂၀၀၀ ကျော်ကို စီးနင်းသည်။
လူ ၃၀၀၀ ခန့် အဖမ်းခံရသည်။
ထိုမြို့၌ ဟိုတယ်အများဖွင့်ထားပြီး ဟိုတယ်ဘုရင်ဟု နာမည်ကြီးသော တရုတ်ပါလီမန်မှ လျန်ယောင်ဟွေး (Liang Yaohui) ကို ထိန်းသိမ်းလိုက်ပြီး သူပိုင် ဟိုတယ်များမှ ရှယ်ယာရှင်နှင့် အလုပ်သမား ၄၇ ယောက်ကို ဖမ်းသည်။
ထိုဖြစ်ရပ်နောက်ပိုင်း ပြည့်တန်ဆာလုပ်ငန်းမှာ မှောင်ခိုလုပ်ငန်း ဖြစ်သွားသည်။
ပညာရေး ပညာရေးဆိုင်ရာ အစုအဖွဲ့ ၆၅၀ ရှိပြီး ကောလိပ်တခု၊ စက်မှုလက်မှုကျောင်းများပါ တွဲထားသော တက္ကသိုလ်တခု၊ အခြေခံပညာကျောင်း ၅၅၀ နှင့် မူကြို ၄၈၀ ရှိသည်။
မူကြိုဆရာအပါအဝင် ဆရာအင်အား ၂၀၂၆၈ ယောက် ရှိသည်။
တုံးကွမ်နည်းပညာတက္ကသိုလ်လည်း ရှိသည်။
ရာသီဥတု တုံးကွမ်သည် ခြောက်သွေ့သော သမပိုင်းမကျတကျ ရာသီဥတု ရှိသည်။
နေပွင့်သည်က များသလို မိုးလည်း တနှစ်ပတ်လုံး ရွာသည်။
ပျမ်းမျှအပူချိန်မှာ ၂၂.၇ ဒီဂရီဆဲစီးယပ် ဖြစ်ပြီး တနှစ်အတွက် ပျမ်းမျှ မိုးရေချိန်မှာ ၇၀.၄ လက်မ ဖြစ်သည်။
လူနေထူထပ်မှု ၂၀၀၈ ခု အဆုံးပိုင်းတွင် ခန့်မှန်း ၆၉၄၉၈၀၀ ရှိခဲ့ပြီး ၁၇၄၈၇၀၀ မှာ မူလနေထိုင်သူများ ဖြစ်သည်။
၅၂၀၁၁၀၀ မှာ အခြားနယ်မှ လာရွှေ့နေသူများ ဖြစ်သည်။
၂၀၁၀ ခု စစ်တမ်းကောက်ရာ ၈၂၂၀၂၃၂ ဖြစ်လာသည်။
ထိုအရေအတွက်မှာ ၂၀၁၆ ခုတွင် ၈.၂၆ သန်း သို့ တိုးသည်။
တကီလိုမီတာပတ်လည်တွင် လူ ၅၁၀၀ ခန့် နေထိုင်လျက် ရှိသည်။
ပြည်ပနေတရုတ်တို့၏ ဇာတိချက်ကြွေ ဖြစ်ပြီး ဟောင်ကောင်သား ၇၀၀၀၀၀၊ ထိုင်ဝမ်နှင့် မကာအိုသား ၂၀၀၀၀၀ တို့မှ ထိုဒေသမှ ပြောင်းသွားသူများ ဖြစ်သည်။
အခြားနိုင်ငံများသို့ ရောက်နေသူများလည်း ရှိသည်။
အုပ်ချုပ်မှု တုံးကွမ်ကို ဂွမ်ဒုံပြည်နယ်၏ သီးခြားအုပ်ချုပ်ခွင့်ရမြို့ ဖြစ်သည်။
မြို့တော်အုပ်ချုပ်ရေးက မြို့နယ် ၂၈ ခုကို အပိုင်း ၄ ခုခွဲကာ အုပ်ချုပ်သည်။
ကဏ္ဍ:တရုတ်ပြည်သူ့သမ္မတနိုင်ငံ မြို့များ။
နန်စီ ပက်ထရစ်ရှာ ပလိုစီ (၁၉၄၀-) သည် အမေရိကန် ဒီမိုကရက်တစ်ပါတီမှ နိုင်ငံရေးသမားတဦးဖြစ်ပြီး အမေရိကန်အောက်လွှတ်တော် ဥက္ကဋ္ဌအဖြစ် တာဝန်ထမ်းဆောင်သည်။
၂၀၀၇ ခုနှစ်မှ ၂၀၁၁ ခုနှစ်အထိ ထိုရုံး၌ ပထမဆုံးအမှုထမ်းသောအမျိုးသမီးဖြစ်ပြီး လွှတ်တော်၏ ပြောရေးဆိုခွင့်ရပုဂ္ဂိုလ်လည်း ဖြစ်သည်။
၁၉၈၇ ခုနှစ်တွင် ပထမဆုံးအကြိမ်အဖြစ် ကွန်ဂရက်သို့ ရွေးကောက်တင်မြှောက်ခြင်းခံရသည်။
အမေရိကန်သမိုင်းတွင် ရွေးကောက်ခံအဖြစ် အမြင့်ဆုံးနေရာရသည့် အမျိုးသမီး ဖြစ်သည်။
အောက်လွှတ်တော်၏ ပြောရေးဆိုခွင့်ရပုဂ္ဂိုလ်ဖြစ်သဖြင့် သမ္မတနေရာအား စဉ်ပါက ဒုတိယသမ္မတအောက်တွင် ရှိသည် (ဒုသမ္မတမရှိလျှင် သမ္မတနေရာ ဝင်ရမည့်သူ ဖြစ်သည်)။
See အထက်လွှတ်တော်အမတ်သက်တမ်း ၁၇ နှစ် ရှိနေပြီး လက်ရှိတွင် ကာလီဖိုးနီးယားပြည်နယ်၏ ၁၂ ခုမြောက် ကွန်ဂရက် မဲဆန္ဒနယ်မှ အရွေးခံထားခြင်း ဖြစ်သည်။
ထိုနေရာမှာ ဆန်ဖရန်စ္စကို၏ ငါးပုံလေးပုံခန့်ပါသော ဧရိယာဖြစ်သည်။
ကနဦး (၁၉၈၇-၁၉၉၃) ရွေးကောက်ခံနယ်မြေမှာ ငါးခုမြောက် မဲဆန္ဒနယ် ဖြစ်သည်။
၁၉၉၀ တွင် သန်းခေါင်စာရင်းကောက်ပြီး နယ်မြေများ ပြန်ခွဲရာ နောက်တကြိမ် (၁၉၉၄-၂၀၁၃) ရွေးကောက်ခံရာ၌ ၈ ခုမြောက် မဲဆန္ဒနယ်မှ အရွေးခံသည်။
အီရတ်စစ်ပွဲအတွက် အဓိကအတိုက်အခံ ဖြစ်ခဲ့သည်။
ပထမဦးဆုံး ပြောရေးဆိုခွင့်ရပုဂ္ဂိုလ်ဖြစ်စဉ် အရေးပါသော ဥပဒေများ အသက်ဝင်အောင် ဆောင်ရွက်သည်။
စရိတ်သက်သာသောကျန်းမာရေးစောင့်ရှောက်မှုအက်ဥပဒေ၊ ဒေါ့-ဖရန့် ဝေါလမ်း ပြုပြင်ပြောင်းလဲရေး၊ စားသုံးသူအကာအကွယ်ပေးရေးအက်ဥပဒေ, မမေးမပြောအား ပယ်ဖျက်သော အက်ဥပဒေ၊ အမေရိကန်ပြန်လည်ထူထောင်ရေးနှင့်ပြန်လည်ရင်းနှီးမြှုပ်နှံရေး အက်ဥပဒေတို့အပြင် ကမ္ဘာ့ကြီးပွားပျက်ကပ်ကြောင့် ငိုင်နေသော စီးပွားရေးကို ပြန်လှုပ်နိုင်ခဲ့သည့် ၂၀၁၀ အခွန်သက်သာခွင့်အက်ဥပဒေလည်း ပါသည်။
၂၀၁၀ ကြားဖြတ်ရွေးကောက်ပွဲအပြီးတွင် ဒီမိုကရက်တစ်ပါတီက အောက်လွှတ်တော်ကို လက်လွှတ်လိုက်ရရာ ၂၀၁၁ ခု၊ ဇန်နဝါရီလတွင် ပြောရေးဆိုခွင့် လက်လွှတ်ရသည်။
သို့သော် ဒီမိုကရက်တစ်အင်အားစု၏ ခေါင်းဆောင်နေရာကို ဆက်ထိန်းထားပြီး လူနည်းစုခေါင်းဆောင် ပြန်ဖြစ်သွားသည်။
၂၀၁၈ ကြားဖြတ်ရွေးကောက်ပွဲတွင် ဒီမိုကရက်များအောက်လွှတ်တော်တွင် နိုင်သည်။
ထို့နောက် ၁၁၆ ကြိမ်မြောက် ကွန်ဂရက်ပြန်စရာ ၂၀၁၉ ခု၊ ဇန်နဝါရီလ ၃ ရက်တွင် ပြောရေးဆိုခွင့်ရပုဂ္ဂိုလ် ပြန်ဖြစ်လာသည်။
၁၉၅၅ ခုက ဆမ် ရေးဘန်းနောက်ပိုင်း ထိုသို့ နေရာပြန်ရသည့် ပထမဆုံးလူ ဖြစ်လာသည်။
ပလိုစီ၏ ဦးဆောင်မှုအောက်တွင် သမ္မတ ဒေါ်နယ်လ် ထရမ့်ကို သမ္မတရာထူးမှ ဖယ်ရှားခြင်း ပထမအကြိမ် (၂၀၁၉ ဒီဇင်ဘာ) ၊ သမ္မတရာထူးမှ ဖယ်ရှားခြင်း ဒုတိယအကြိမ် (၂၀၂၁ ဇန်နဝါရီ) တို့ကို အောက်လွှတ်တော်မှ ဆောင်ရွက်ခဲ့ကြသော်လည်း နှစ်ကြိမ်စလုံး၌ ဆီးနိတ် (အထက်လွှတ်တော်) က သမ္မတကို အပြစ်မရှိကြောင်း ထိုရာထူးဖယ်ရှားခြင်းကို ပယ်ဖျက်ခဲ့ကြသည်။
၂၀၂၁ ဇန်နဝါရီ ၃ တွင် သူမ၏ နောက်ဆုံးတာဝန်ယူခြင်းဖြစ်နိုင်သော စတုတ္ထအကြိမ် လွှတ်တော်နာယကအဖြစ် ရွေးချယ်ခံရပြန်သည်။
နောက်ထပ်လေးနှစ်သက်တမ်းထက် ပို၍ မထမ်းဆောင်တော့ဟု ကြေညာခဲ့သည်။
၂၀၂၂ ဩဂုတ်လ ၃ရက်နေ့တွင် တရုတ်ပြည်သူ့သမ္မတနိုင်ငံ၏အစိုးရ၏ အပြင်းအထန် ကန့်ကွက်ခဲ့သည့်ကြားမှ သူမ၏ အာရှခရီးစဉ်အဖြစ် ထိုင်ဝမ်သို့သွားရောက်ခဲ့ရာ ၂၅ နှစ်အတွင်း ထိုင်ဝမ်သို့အလည်ပတ်ခဲ့သော ရာထူးအကြီးဆုံးအစိုးရအမှုထမ်းဖြစ်လာသည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၄၀ မွေးဖွားသူများ။
တရုတ်နိုင်ငံသမိုင်းတွင် ဩဇာအာဏာအကြီးမားဆုံး အမျိုးသမီးတစ်ဦးမှာ ရှီစီ ဖြစ်သည်။
သူသည် ၁၈၀၀ စုနှစ်များ နှောင်းပိုင်းကာလတွင် တရုတ်နိုင်ငံကို နှစ်ပေါင်း ၄၀-ကျော် အုပ်ချုပ်ခဲ့ရာတွင် အဓိကအခန်းကဏ္ဍမှ ပါဝင်ခဲ့သည်။
ရှီစီသည် ပေကျင်းမြို့တော် အတွင်းရှိ တားမြစ်မြို့တော်ဟု ခေါ်ကြသည့် နန်းဆောင်များအစုများတွင် နေထိုင်ခဲ့သည်။
သူ့ထံလာရောက်သူအားလုံးကို ပိုးသားကန့်လန့်ကာ နောက်ကွယ်ရှိ နဂါးပုံသဏ္ဌာန် အနီရောင်ပလ္လင်ပေါ်တွင် ထိုင်ကာ စကားပြောဆိုလေ့ရှိသည်။
သူပေးသောအမိန့်များ အားလုံးသည် ကြားလော့၊ နာခံလော့ ဟူသည့် သတိပေးစကားဖြင့် အဆုံးသတ်လေ့ရှိပါသည်။
ရှီစီသည် အင်ပါယာသခင်မတစ်ပါး မဟုတ်ခဲ့ပါ။
သို့သော် ဧကရာဇ်ဘုရင်၏ တစ်ဦးတည်းသော သားတော်၏ မိခင်ဖြစ်သည်။
ဧကရာဇ်ဘုရင် ကွယ်လွန်လေသော် ရာဇနန်းပလ္လင်ကို ဆက်ခံပြီး တရုတ်နိုင်ငံကို အုပ်ချုပ်သည့် အသက်(၆)နှစ်အရွယ် သားတော်ဘုရင်၏ အုပ်ချုပ်မှုတွင် ကူညီဆောင်ရွက်ခဲ့သည်။
ရှီစီသည် သားတော်မင်းကြီး အရွယ်ရောက်လာ၍ တိုင်းပြည်ကို အုပ်ချုပ်ချိန်တွင်ပင် အာဏာရှိနေဆဲ ဖြစ်သည်။
ထို့နောက် မင်းကြီးကွယ်လွန်သောအခါ ရှီစီ(နဂါးဧကရီ)သည် အသက်(၃)နှစ်အရွယ် တူတော်ကို ဧကရာဇ်ဘုရင်သစ်အဖြစ် တင်မြှောက်ပေးခဲ့ပြန်သည်။
ရှီစီက တူတော်ဘုရင် နိုင်ငံကို အုပ်ချုပ်ရာတွင်လည်း ဆက်လက်အကူအညီပေး အုပ်ချုပ်ခဲ့ပါသည်။
ရှီစီ၏ လက်ထက်တွင် တရုတ်နိုင်ငံအစိုးရသည် အဂတိလိုက်စားမှုများ များပြားခဲ့သည်။
သို့သော် ထိုကာလတစ်ခုလုံးကို သူတစ်ဦးတည်း အုပ်ချုပ်ခဲ့ခြင်း မဟုတ်ပေ။
အဂတိလိုက်စားသော အမတ်များက ရှီစီဆုံးဖြတ်ချက်များ ချရာတွင် ကူညီခဲ့ကြသည်။
တူတော်အရွယ်ရောက်လာသောအခါ တရုတ်နိုင်ငံတိုးတက်အောင် အပြောင်းအလဲတချို့ကို ပြုလုပ်ခဲ့သေးသည်။
သို့သော် မှူးမတ်များက ထိုပြုပြင်ပြောင်းလဲမှုများကို ဆန့်ကျင်ခဲ့ကြသည်။
ရှီစီသည် ၁၉၀၀-ပြည့်နှစ်တွင် နိုင်ငံခြားမှတပ်များ ပေကျင်းကို သိမ်းပိုက်ပြီးနောက်တွင်မှ တိုင်းပြည်၏ အခြေအနေများကို ပိုမိုကောင်းမွန်အောင် ပြုပြင်လာခဲ့သည်။
၁၉၀၈-ခုနှစ်၊ နဂါးဧကရီ ရှီစီကွယ်လွန်ခါနီး အချိန်မှာပင် တူတော် ဧကရာဇ်မင်းကြီး ကွယ်လွန်ခဲ့သည်။
တချို့ကတော့ နဂါးဧကရီသည် ရက်စက်ကြမ်းကြုတ်သည်၊ သူမရှိဘဲ တူတော်မင်းကြီး နိုင်ငံကို မအုပ်ချုပ်နိုင်စေရန် တူတော်ကို အဆိပ်ခတ်သတ်ဖြတ်ခဲ့သည်ဟု ဆိုကြသည်။
သို့သော် သက်သေပြနိုင်သည်တော့ မဟုတ်ပါ။
သမိုင်းဝင်ထင်ရှား ပုဂ္ဂိုလ်က​ျော်များ၊ ပထမအကြိမ်၊ စက်တင်ဘာ၊ ၂၀၁၉၊ စာ-၂၆ ငယ်ဘဝ မယ်တော်ရှီစီဖြစ်လာမည့် ရှင်းကျန့် အမည်ရှိ မိန်းကလေးကို ၁၈၃၅ခုနှစ်၊နိုဝင်ဘာ၂၉ရက်နေ့တွင်ဖွားမြင်သည်။
ဖခင်ဖြစ်သူဟွေ့ကျန်း မှာ အပြာရောင်အလံအောက်ရှိ ရဲ့ဟယ်နာရာမျိုးနွယ်စုဝင်ဖြစ်ပြီး မိခင်မှာ ဖုချာမျိုးနွယ်သူဖြစ်သည်။
၁၈၅၀ခုနှစ်၊ဖေဖော်ဝါရီ၂၆ရက် တွင် တောက်ကွမ်းဧကရာဇ် နတ်ရွာစံသော် သားတော် ရိကျူး (ရှန်းဖန်းဧကရာဇ်) မှ နန်းမွေဆက်ခံသည်။
တားမြစ်နန်းတော်၏ သုံးနှစ်တစ်ကြိမ် ကြင်ယာရွေးသည့်ဓလေ့အတိုင်း ရှန်းဖန်း နန်းစံပထမနှစ်အတွင်း ကြင်ယာမိဖုရားရွေးပွဲကျင်းပခဲ့သည်။
ထိုရွေးချယ်ပွဲတွင် အရွေးလာခံသူအားလုံး၌ အစစရာရာ ပြည့်စုံသူ လက်တစ်ဆုတ်သာလျှင် မိဖုရားအဖြစ်ရွေးချယ်ရသည်။
ရှင်းကျန့်မှာ ထိုရွေးချယ်ခံရသူ အနည်းအကျဉ်း၌တစ်ဦးအပါအဝင်ဖြစ်၍လန်ဟူသောဘွဲ့အမည်ဖြင့် ဆဋ္ဌမအဆင့်မိဘုရား(ကွေ့ရန်) အဖြစ်တင်မြှောက်ခံရသည်။
သူမနှင့်အတူ ရွေးချယ်ခံရသူများထဲတွင် သူမထက် မျိုးရိုးနောက်ခံ မြင့်မားသော နျိူဟုရုမျိုးနွယ်ဝင်မိဘုရားမှာ မှာ မိဘုရားခေါင်ကြီးဖြစ်လာ၍နောင်တွင် ရှီအန်းမယ်တော်ကြီးအဖြစ်လူသိများသည်။
မိဖုရားလောင်းလျာများအား ဧကရာဇ် နှင့် ဧကရီမယ်တော်ကြီး(သို့)ယခင်ဧကရာဇ်၏ ရာထူးအကြီးပိုင်းမိဘုရားများကရွေးချယ်သည်။
သူဘုငါဘောက် သည် မြန်မာစာရေးဆရာ မင်းဆွေရေးသော ဝတ္ထုဖြစ်သည်။
ထုတ်ဝေခြင်း ၁၉၄၀ ပြည့်တွင် ရွှေဇင်ယော် စာအုပ်တိုက်မှ ထုတ်ဝေရန် ပြင်စဉ် အမည်တူစာအုပ် ထွက်ရန်ရှိသဖြင့် မယ့်တကိုယ် အမည်သို့ ပြောင်းထုတ်သည်။
နှစ်အတန်ကြာပြီးနောက် ကိုယ်ပိုင်စာအုပ်တိုက် ကြယ်နီမှ ဒုတိယအကြိမ် ပြန်ထုတ်ရာ မူလအမည် သူဘုငါဘောံ ကို ပြန်သုံးသည်။
၁၉၇၀ ပြည့်၊ နိုဝင်ဘာနှင့် ဒီဇင်ဘာလထုတ် စန္ဒာ ရုပ်စုံမဂ္ဂဇင်းတွင် ပြန်လည်ဆန်းသစ်ခြင်းကဏ္ဍ၌ ဖော်ပြခဲ့သည်။
ဇာတ်လမ်းအကျဉ်း ဦးဘဝင်းတို့နှင့် ဒေါ်သိန်းတင်တို့မှာ အိမ်နီးချင်းများ ဖြစ်သည်။
အိမ်ထောင်ဘက်များ ရှိစဉ်ကပင် နှစ်မိသားစု ခင်မင်ဝင်ထွက်နေကြသည်။
ကလေး ၂ ဦးဖြစ်သော သာဓုနှင့် ညွန့်ရီမှာ မတည့်။
အိမ်ထောင်ဘက်များ မရှိသည့်နောက် အသက် ၃၆ နှစ်ခန့်သာ ရှိသေးသော အရွယ်ကောင်းဆဲ ဒေါ်သိန်းတင်က ဦးဘဝင်းနှင့် တပင်ထူရန် ကြံသည်။
ညွန့်ညွန့်ရီကမူ သဘောမတွေ့။
အဓိကအချက်မှာ သာဓုကို ကြည့်မရ၍ ဖြစ်သည်။
သာဓုမှာ အသက် ၁၉ နှစ်ရှိပြီး ဆယ်တန်းအောင်သော်လည်း ကျောင်းဆက်မနေ။
ညွန့်ညွန့်ရီ ဆယ်တန်းအောင်ပြီးနောက် သူတို့နှစ်ဦး စိတ်ထားပြောင်းစေရန် အရှေ့ပိုင်း မြန်မာဆရာဖြစ်ကျောင်းသို့ ပို့ထားသည်။
ထိုကျောင်းရှိ ယောက်ျားအများစုက ညွန့်ညွန့်ရီအား စာပေးသော်လည်း သာဓု မပါ။
သာဓုမပါသေး၍ ငြိမ်နေသည်ဟု အငြင်းခံရဖူးသော ဘဝင်းက တွက်ကာ သာဓုကိုယ်စား ရည်းစားစာရေး၍ ညွန့်ညွန့်ရီအား ပေးသည်။
နောက်နေ့ စကားရည်လုပွဲ၌ "ယောက်ျားသည် မိန်းမထက် မြတ်သည်" ဟူသော အဆိုကို သာဓုက တင်ရပြီး "မိန်းမသည် ယောက်ျားနှင့် တန်းတူပင်ဖြစ်သည်" ဟု ညွန့်ညွန့်ရီက ချေရသည်။
သာဓုက အချို့သော မိန်းမတို့မှာ ယောက်ျားတို့နှင့် ပြိုင်၍ ကြက်တောင်ရိုက်ကြောင်း စောင်းချိတ်သည်။
မခံနိုင်သော ညွန့်ညွန့်ရီက သာဓုရည်းစားစာပေးကြောင်း ဖော်သည်။
သာဓုက သူမဟုတ်ကြောင်း ငြင်းမနေဘဲ ပရိသတ်တွင်း ဆင်းကာ ဘဝင်းကို ထိုး၍ ကျောင်းထွက်သွားသည်။
စာမေးပွဲများဖြေရန် နှစ်ပတ်ခန့်အလိုတွင် ဒေါ်သိန်းတင်နှင့် ဦးဘဝင်းတို့ မင်္ဂလာဆောင်ရန် စီစဉ်သည်။
သာဓုနှင့် မျက်နှာချင်းမဆိုင်လိုသော ညွန့်ညွန့်ရီက ကြက်တောင်ရိုက်ဖော် ဘီအိုစီစာရေး ကျော်ဖေကို ရေလာမြောင်းပေးလုပ်ရာ သမီးရည်းစားဖြစ်သွားသည်။
မင်္ဂလာဆောင်ပြီးနောက် ဦးဘဝင်းတိုက်သို့ ဒေါ်သိန်းတင်တို့သားအမိ ပြောင်းနေကြသည်။
ဆရာဖြစ်စာမေးပွဲ ဖြေပြီးသည့်နေ့တွင် မော်လမြိုင်ရှိ ဦးဘဝင်းအစ်ကိုတယောက် နေမကောင်းသဖြင့် ဇနီးမောင်နှံ သွားကြရန် ပြင်သည်။
သွားမည့်မနက်တွင် သာဓုက အိမ်သာဝင်သည်။
ဝမ်းနှုတ်ဆေးစားထားသော ညွန့်ညွန့်ရီက အတင်း တံခါးဖွင့်ခိုင်းနေရာ သာဓုက တံခါးဖွင့်ပေးသည်။
သို့သော် အတွင်းမှ မထွက်။
သို့ဖြင့် အိမ်သာထဲ၌ နှစ်ဦးသား စကားများနေစဉ် ဒေါ်သိန်းတင်ရောက်လာ၍ လူကြီးများမရိပ်မိအောင် ဟန်လုပ်သည်ဟု အထင်လွဲသည်။
သာဓုတို့နှစ်ဦးကို အိမ်ရှေ့ခေါ်ကာ ၎င်းတို့အားလည်း လက်ထပ်ပေးရန် စီစဉ်ထားကြောင်း ပြောနေစဉ် ကျော်ဖေ ရောက်လာ၍ ကြားသွားသည်။
ထိုညနေမှာ ကျော်ဖေနှင့် ကြက်တောင်ကစားရန် ချိန်းထားသောရက် ဖြစ်သည်။
ကျော်ဖေရောက်လာသော်လည်း မနက်ကဖြစ်ရပ်ကြောင့် နှစ်ဦးတည်းကျန်သော ညွန့်ညွန့်ရီတို့ကို စိတ်မချနိုင်ကြောင်း ပြောကာ ပြန်သည်။
ရည်းစားဦးနှင့် လွဲကာ မတည့်သူနှင့် အထင်မှားခံရ၍ စိတ်ထိခိုက်သွားသော ညွန့်ညွန့်ရီက မောင်းချဓားနှင့် မိမိကိုယ်မိမိ အဆုံးစီရင်ရန် ပြင်သည်။
သာဓုရောက်လာပြီး မသေနိုင်ကြောင်းပြောကာ လုပြီး ဓားမြှောင်ကို ပေးသည်။
တကယ်တမ်းတော့ မသေရဲသေးဘဲ ငိုကာသာ နေသည်။
၅ ရက်ခန့်ကြာသော် အိမ်ဖော် မိထူးနှင့် မာလီ ဖိုးတုတ် လိုက်ပြေးသည်။
မိထူးမရှိသည့်နောက် မီးဖိုခန်းဝင်ကာ ရေနွေးအိုးတည်သော် ခြေထောက် ရေနွေးလောင်သည်။
သို့ဖြင့် သာဓုက အပြင်စာသွားဝယ်၍ စားကြသည်။
ဒဏ်ရာမှာ ရေအိတ်တည်ပြီး ဖောင်းကြွသဖြင့် လမ်းကောင်းကောင်း မလျှောက်နိုင်။
ညွန့်ညွန့်ရီက စိတ်အားငယ်နေ၍ သာဓုအားဖက်ကာ ငိုသည်။
သာဓုက နှစ်သိမ့်ကာ ဆရာဝန် သွားခေါ်သည်။
ထိုစဉ် ကျော်ဖေထံမှ ဖြတ်စာ ရောက်လာသည်။
ညွန့်ညွန့်ရီ အိမ်မှ ထွက်သွားသည်။
သာဓုက လိုက်ရှာရာ ကန်တော်ကြီး မြောက်ဘက်စောင်း၌ တွေ့သည်။
သာဓုက အတော် ပြန်ခေါ်ရသည်။
အိမ်ပြန်ရောက်သော် ကျော်ဖေအား သူသွား၍ ဖြေရှင်းပေးပါမည်ဟု သာဓုက ကတိခံသည်။
ညွန့်ညွန့်ရီအား မေတ္တာရှိနေသော သူ့စိတ်ကို သူနားမလည်ကြောင်းလည်း ပြောသည်။
သာဓု သွားပြောပြီးနောက် ကျော်ဖေက အဆက်အသွယ် ပြန်လုပ်သည်။
သာဓုမှာမူ ညတိုင်း အရက်ကို မှီဝဲနေပြီ ဖြစ်သည်။
မော်လမြိုင်မှ ပြန်လာသည့်နောက် ဦးဘဝင်းက သာဓုကို အရက်နှင့်ပတ်သက်၍ ပြောဆိုရာ မနာခံ၍ သာဓု အိမ်မှ ဆင်းရသည်။
ညွန့်ညွန့်ရီက သူ့ကြောင့်ဖြစ်ရသည်ဟု တွက်သည်။
သို့ဖြင့် ဖိုးတုတ်တို့အိမ် သွားနေသော သာဓုကို လိုက်ခေါ်သည်။
သူတို့နှစ်ဦးလည်း အဆင်ပြေသွားသည်။
အဓိကဇာတ်ကောင်များ သာဓု - အမည်ရင်း ခင်မောင်ဦး။
ညွန့်ညွန့်ရီနှင့် အမြဲ တကျက်ကျက် ဖြစ်နေသူ ညွန့်ညွန့်ရီ - သာဓုနှင့် အမြဲ တကျက်ကျက် ဖြစ်နေသူ ဦးဘဝင်း - အငြိမ်းစား တရားမဝန်ထောက်။
သာဓုဖခင် မုဆိုးဖို ဒေါ်သိန်းတင် - ညွန့်ညွန့်ရီမိခင် မုဆိုးမ အသံဝတ္ထု ၁၉၈၀ ဝန်းကျင်တွင် မောင်စိုးဟိန်း (မန်းတက္ကသိုလ်) စီစဉ်၍ ရွှေအိမ်တံခါး တေးသံသွင်းမှ တိပ်ခွေအဖြစ် ထုတ်သည်။
အသံဇာတ်ဆောင်များ သာဓု အဖြစ် ကောလိပ်ဂျင် နေဝင်း ညွန့်ညွန့်ရီ အဖြစ် ကြည်ကြည်သိန်း ဦးဘဝင်း အဖြစ် ကိုစိမ်းအောင် ဒေါ်သိန်းတင် အဖြစ် ဒေါ်မေနွဲ့ ကျော်ဖေ အဖြစ် ကိုကျော်ဝင်းအောင် ကဏ္ဍ:၁၉၄၀ စာအုပ်များ။
ဇာဇာထက် (၁၉၉၀-) သည် မြန်မာလူမျိုး ဓာတ်ပုံကိုယ်ဟန်ပြမယ် ဖြစ်သည်။
ငယ်ဘဝ ၁၉၉၀ ပြည့်၊ မတ်လ ၁၀ ရက်တွင် ကလော၌ မွေးသည်။
ဖခင်မှာ ဝန်ထမ်းဖြစ်၍ နိုင်ငံအနှံ့ ပြောင်းရွေ့ ဝန်ထမ်းရသည်။
မွေးချင်း အစ်ကို ၁ ယောက်၊ မောင် ၁ ယောက် ရှိသည်။
စတုတ္ထတန်းတက်စဉ် မိဘများ ကွဲရာ ဖခင်နှင့် နေသည်။
မိခင်က ရှမ်းပြည်တောင်ပိုင်း ရှမ်းပြည်လွတ်မြောက်ရေးတပ်မတော် (MFA) ရှိရာ နားရိုင်းဒေသ၌ တောခိုသွားသည်။
၂၀၀၇ ခုတွင် ဒသမတန်းအောင်ပြီး တောင်ကြီး၌ ဥပဒေအထူးပြုနှင့် ကျောင်းတက်သည်။
မိခင် အလင်းဝင်လာပြီးနောက် ရန်ကုန်၌ အခြေချရာ မောင်ဖြစ်သူနှင့်အတူ မိခင်ထံ နေသည်။
ဥပဒေ ဒုတိယနှစ်ကို ရန်ကုန်၌ တက်သည်။
ထိုကာလတွင် ဂျပန်စာ သင်ယူသည်။
လုပ်ငန်း၌ ငွေလိမ်ခံရသော မိခင်က စိတ်ဖိစီးကာ လေဖြတ်သွားသည်။
ဆေးရုံ၌ ၆ လကျော် နေရသည်။
တတိယနှစ် ဆက်မတက်ဖြစ်။
ကျူရှင်ပြခြင်း၊ ဂျပန်စာ အိမ်လိုက်သင်ခြင်းဖြင့် ငွေရှာသည်။